钦定古今图书集成/明伦汇编/闺媛典/第111卷 > 皇清十七 > 施妻叶氏
## 钦定古今图书集成/明伦汇编/闺媛典/第111卷 > 皇清十七 > 施妻叶氏

按《宿迁县志》：“叶氏，晏窝人，性贞淑，年十七归。里人施”事舅姑以孝闻。榆贼突至，晏窝执父索金，痛加棰楚，氏跪恳愿以身代。贼欲执氏去，氏绐之曰：“翁所蓄覆井侧。”贼果引氏诣井上，乃投井中。贼愕然，垂缰使出，氏大骂。贼怒，下巨石，碎其首，死，翁得免。越数日，乡人出氏于井，颜色如生。